ماجاریستان باش ناظیری ویکتور اوربان، کؤچمن قبول ائدن اؤلکه‌لرده خریستیان-موسلمان دونیاسی میدانا گلدیگینی و خریستیان‌لارین نیسبتی‌نین آزالدیغینی ادعا ائدیب.
باش ناظیر اوربان، پایتخت بوداپشت‌ده کئچیریلن ایللیک قیمتلندیرمه ایجلاسیندا گونده‌لیگه و می آییندا کئچیریله‌جک آوروپا پارلامنتی سئچیم‌لرینه یؤنلیک بیانات‌لار وئردی.
سئچیم‌لرده کؤچمن طرفداری و کؤچمن علیهدارلاری‌نین موباریزه ائدجگینی ایره‌لی سورن اوربان، قاچقین طرفداری اولدوغونو قئید ائتدیگی ماجار اصیل‌لی آمریکا‌لی ایش اینسانی جورج سوروسون آوروپا بیرلیگی کومیسیونونون بیرینجی باشقان یاردیمچیسی فرانس تیممرمانس‌ی کؤچمن طرفدارلاری‌نین لیدری اولا‌راق سئچدیگینی سؤیله‌دی.
بوتون آوروپادا هر کئچن گون داها آز  اوشاق دونیایا گلدیگینی و غربی آوروپا اؤلکه‌لری‌نین بو سیخینتی کؤچله حلّ ائتمه‌یه چالیشدیغینی بیل‌دیرن اوربان،
کؤچمن قبول ائدن اؤلکه‌لرده خریستیان-موسلمان دونیاسی میدانا گلیر و خریستیان‌لارین ساییسی دورما‌دان دوشور، اما بیز مرکزی آوروپا‌لی‌لارین اؤز گلجه‌گیمیز وار. دئدی.
اوربان، بو گون بعضی‌لری‌نین آچیق توپلوملار یاراتماق، میللت‌لر اوستو بیر دونیا حکومتی قورماق و اؤلکه‌لری فرق‌لی مدنیت‌لره مالیک اینسان‌لارین آخی‌نینا معروض قویماق ایستدیگینی ساووندو.
آوروپا بیرلیگی‌نین آوروپا کؤچمن قارّه‌سینه چئویرمک ایستدیگینی ایره‌لی سورن اوربان،
(کؤچمن‌لر اوچون) مجبوری سهمیه گتیرمک، عضو اؤلکه‌لرین سرحد قوروما حاقینی ضعیفلتمک ایستییرلر. جورج سوروس کؤچمن‌لری قوروماغی هدف اولا‌راق تعیین ائتدیگینی اعلان ائتدی اونسوز دا. دئیه دانیشدی.
